Môžem užívať Blendea Supergreens s liekmi na tlak Egilok a Magnosolv
Dobrý deň môžem brat supergreens od blendea  keď beriem tabletky na tlak Egilok a magnosolv
Dobrý deň.
Ďakujeme za Vašu otázku.
Prípravok Blendea Supergreens sa nenachádza v databáze farmaceutických produktov registrovaných v Slovenskej republike, preto sa nemôžem vyjadriť k jeho účinko, bezpečnosti ani prípadným interakciám s užívanými liekmi. Prípravok však obsahuje okrem iného chlorellu, spirulinu a zelený jačmeň, ktoré sú schopné viazať pri prechode tráviacím traktom škodlivé ale aj prospešné látky (vrátane liekov). Preto sa dá predpokladať, že by mohlo dôjsť k zníženiu účinnosti nastavenej terapie. Z tohto dôvodu je potrebné zachovávať medzi užívaním prípravku a liekov Egilok a Magnosolv dostatočný časový rozostup aspoň 2-3 hodiny.
Prajem pekný zvyšok dňa.
S pozdravom
Mgr. Barbora Bičanovská